google/wiki40b huggingface dataset:
Železník

Erb

V zelenom štíte nad červenou zvlnenou zvýšenou pätou štítu je strieborný zlatolistý strapec hrozna, medzi dvoma zlatými klasmi na listnatých stopkách. Znamenie erbu tvorí nový erb z roku 2000, znázorňujúci vinohradnícky a poľnohospodársky motív. Vlnovka znázorňujúca potok Vašpatak (Železný potok) tvorí čiastočne hovoriaci symbol. Erb bol prijatý  obecným zastupiteľstvom v 27. apríla 2000  a je zapísaný v Heraldickom registri SR pod číslom HR: Z-80/2000. Autormi erbu sú Leon Sokolovský, Sergej Pančák a Peter Kónya.

Vlajka

Vlajka obce pozostáva zo šiestich pozdĺžnych pruhov vo farbách 1/6 žltej, 1/6 bielej, 1/6 zelenej, 1/6 žltej, 1/6 bielej a 1/6 červenej. Vlajka má pomer strán 2 : 3 a ukončená je tromi cípmi, t. j. dvoma zastrihmi, siahajúcimi do tretiny jej listu.
Sarnois

Poloha

Obec má rozlohu 5,56 km². Najvyšší bod je položený 201 m n. m. a najnižší bod 182 m n. m.

Obyvateľstvo

Počet obyvateľov obce je 319 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Obrázková kronika

Obrázková kronika (alebo Obrazová kronika, Viedenská obrázková kronika, Viedenská maľovaná kronika; po latinsky Chronica Hungarorum alebo Chronicon (Hungariae) Pictum, Chronica Picta, Chronica de Gestis Hungarorum) je stredoveká uhorská historická kronika, ktorú zrejme napísal istý Marek z Káltu (po latinsky Marcus de Kalt, po nemecky Markus von Kalt, po maďarsky Kálti Márk) v rokoch 1358 - 1370. Marek z Káltu bol farár budínskeho kostola Sv. Petra.
Úplný latinský názov znie: Chronicon pictum, Marci de Kalt, Chronica de gestis Hungarorum
Je to azda najkrajšia z uhorských stredovekých kroník, je známa svojimi ilustráciami (147 miniatúr), preto sa volá Obrázková kronika. Pôvodne bola vo Viedni, roku 1933 ju presunuli do Budapešti. Teraz je v knižnici Országos Széchényi Könyvtár v Budapešti.
Miniatúry sú významným zdrojom informácií o stredovekom živote, oblečení, zvykoch a podobne v Uhorsku.
Kronika vyšla celistvo po slovensky v roku 2016.
Zelóta (Jeruzalem)

Zelóti (gr. horliví) bola židovská strana utvorená v čase okolo Ježišovho narodenia. Viedol ich Judáš Galilejský, uvedený v knihe Skutky apoštolov (Sk 5,37). Spoločenstvo, ktoré sa prisne pridržiavalo Mojžišovho zákona, no malo silné politické zafarbenie, na rozdiel od apolitickej pasivity farizejov, hlásalo ozbrojený boj. Aj ich pomenovanie svedčí o politickej netrpezlivosti. Ako netrpezliví, „horliví“ nečakali na nastolenie Mesiášovho pozemského panstva, božou vôľou, výlučnými ľubovoľnými božími skutkami. Stúpencom toho hnutia bol aj Ježišov učeník apoštol Šimon. Zelóti sa zúčastnili aj na židovskej vojne.
Antedatovať

Antedatovať je napísať na listinu skorší dátum, než bola v skutočnosti vyhotovená a podpísaná. Antedatovanie je väčšinou spojené s protiprávnym konaním. Antedatovať možno napríklad aj počítačové súbory, keď páchateľ chce vytvoriť dojem, že vznikli skôr, než v skutočnosti. Miesto antedatovať sa veľmi často nesprávne používa antidatovať.
Karviná - rybníky

Ochrana

Predmetom ochrany je pižmovec hnedý (Osmoderma eremita) a jeho biotop, ktorý v tomto prípade tvoria pobrežné porasty na hrádzach medzi rybníkmi Lipový, Dubový, Olšový, Mělčina a porasty medzi týmito rybníkmi a cestou I./67 medzi Karvinou a Dětmarovicami.
La Côte-en-Couzan

Poloha

Obec má rozlohu 9,11 km². Najvyšší bod je položený 1 267 m n. m. a najnižší bod 702 m n. m.

Obyvateľstvo

Počet obyvateľov obce je 74 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Benon

Poloha

Obec má rozlohu 46,62 km². Najvyšší bod je položený 56 m n. m. a najnižší bod 7 m n. m.

Obyvateľstvo

Počet obyvateľov obce je 1 193 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Chapelle (Paríž)

Sainte-Chapelle je gotická kaplnka postavená v rokoch 1243 – 1248 Ľudovítom IX. vo vnútri komplexu Justičného paláca na ostrove Île de la Cité v Paríži.

Dejiny

Pôvodným účelom výstavby Sainte-Chapelle bolo postaviť vhodné miesto na prechovávanie vzácnych relikvií, predovšetkým Tŕňovej koruny, jednej z najvýznamnejších relikvií katolíckej cirkvi. 
Tŕňová koruna patrila chudobnému kráľovi Balduinovi, ktorý ju francúzskemu panovníkovi ponúkol na predaj. Medzitým sa však vzácna relikvia dostala do zástavy benátskych kupcov, odkiaľ sa ju podarilo Ľudovítovi vykúpiť. 
Do Paríža sa artefakt dostal v roku 1241 a roku 1248 bola kaplnka v podobe relikviára dokončená. Niekoľko posvätných tŕňov Ľudovít daroval vtedajším európskym vládcom. Jedným z obdarovaných bol aj český kráľ Přemysl Otakar II., ktorého dar inšpiroval k stavbe cisterciánskeho kláštora Zlatá Koruna (Sancta Corona).
Súkromná základná škola DSA Považská Bystrica

Medzinárodná spolupráca

Zmena zriaďovateľa a silné prepojenie školy DSA na nemeckú skupinu EBG prinieslo škole výrazné pozitívne impulzy pre prehĺbenie jej spolupráce so zahraničnými inštitúciami a školami. Samotní pedagogický zamestnanci školy podstupujú v spolupráci s EBG časté pracovné cesty do Nemecka, kde sa oboznamujú s novými postupmi vo vzdelávaní v rozličných vzdelávacích centrách patriacich do skupiny EBG. 
Najúspešnejší žiaci Súkromnej základnej školy DSA v Považskej Bystrici majú možnosť po ukončení povinnej školskej dochádzky pokračovať v štúdiu na strednej škole v Nemecku. Zaujímavé možnosti v tomto smere poskytuje inštitúcia Europäisches Studienkolleg der Wirtschaft na ktorej až 8% študentov tvoria práve zahraničný študenti, čo značne zvyšuje úspešnosť slovenských uchádzačov. 
Vzhľadom na medzinárodnú povahu zriaďovateľa je výrazne podporované aj jazykové vzdelávanie a SZŠ DSA v Považskej Bystrici. Okrem angličtiny ako prvého jazyka sa veľký dôraz kladie na nemčinu.

Štúdium

Rozvoj výchovno vzdelávacieho procesu na SZŠ DSA v Považskej Bystrici spočíva na troch pilieroch. Okrem spomínanej výučby cudzích jazykov je to dôraz na polytechnické vzdelávanie podporu športových aktivít v rámci celej medzinárodnej skupiny. Tieto priority vynútili na škole značné investície do materiálovo-technického vybavenia školy ako aj inovatívny prístup k samotnému procesu výučby. 
Investície do technického vybavenia tried priniesli zriadenie učební špecializovaných na výučbu jazykov, prírodovedných predmetov či informatiky, ale aj učebňu techniky. Momentálne je škola schopná realizovať výučbu cudzích jazykov modernou metódou jazykovej prípravy tzv. e-learning, založenú na konverzácii s rovesníkmi na partnerských školách v Nemecku, využitím formy videokonferencií.
Bonnétage

Poloha

Obec má rozlohu 17,71 km². Najvyšší bod je položený 1 045 m n. m. a najnižší bod 615 m n. m.

Obyvateľstvo

Počet obyvateľov obce je 768 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Camparan

Poloha

Obec má rozlohu 2,35 km². Najvyšší bod je položený 1 620 m n. m. a najnižší bod 790 m n. m.

Obyvateľstvo

Počet obyvateľov obce je 62 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
UFA Kristallpalast

UFA Kristallpalast je jedno z najvýraznejších diel rakúskej skupiny COOP Himmelb(l)au, postavené v rokoch 1993 - 1998 v Drážďanoch v Nemecku. V roku 1999 bola táto budova ocenená Nemeckou cenou za architektúru.

Architektonický zámer

Zámerom bolo vytvoriť priestor, ktorý by nielen priťahoval pozornosť a vzbudzoval emócie, ale ktorý by sa stal dôstojným miestom stretávania miestnych obyvateľov.

Kompozičné a dispozičné riešenie

Budova pozostáva z dvoch opticky aj funkčne diferencovaných celkov: masívny betónový blok, obsahujúci osem kinosál rôznych veľkostí s 2 600 miestami na sedenie a transparentný sklený "kryštáľ" slúziaci ako vstupný priestor ku kinosálam a zároveň ako mestské fórum zároveň. "Kryštáľ" obsahuje aj volne zavesenú dvojkuželovitú hmotu ktorá slúži ako kaviareň a bar.

Konštrukčný systém

Kryštalická forma je tvorená oceľovým nosným skeletom so sklenými výplňami. Kinoblok je z oceľobetónu.
Ladislav Pohrobok

Životopis

Narodil sa v Komárne štyri mesiace po smrti svojho otca, preto dostal prídomok Pohrobok (lat. Posthumus). Teoreticky bol od okamihu svojho narodenia vládcom Rakúskeho arcivojvodstva, oficiálnou hlavou habsburskej dynastie a kráľom uhorským a českým. Jeho kráľovské tituly však neboli zatiaľ potvrdené. Aj keď jeho matka energicky bojovala za Ladislavove nároky na trón za pomoci Jána Jiskru z Brandýsa, uhorské stavy si zvolili za kráľa Vladislava Jagelovského (vládol v Poľsku ako kráľ Vladislav III.).
Dvornej dáme Alžbety sa podarilo ukradnúť uhorskú svätoštefanskú korunu z Vyšehradu (maď. Visegrád) a odniesla ju do Viedenského Nového Mesta (Wiener Neustadt). Podľa legendy sa práve pri tejto krádeži stalo, že sa ohol krížik na korune. Alžbeta potom prinútila prímasa korunovať 15. mája 1440 v Stoličnom Belehrade (Székesfehérvár) Ladislava za uhorského kráľa. Následne vypukla dvojročná občianska vojna medzi prívržencami Vladislava a Ladislava Pohrobka (jeho matky Alžbety).
V roku 1442 zomrela Ladislavova matka a jeho poručníkom sa stal jeho strýc, neskorší cisár Svätej rímskej ríše Fridrich III., ktorý ho fakticky držal ako rukojemníka na hrade Orth v Rakúsku.
Po smrti Vladislava Jagelovského v bitke pri Varne 10. novembra 1444 uznali uhorské stavy za veľkých sporov Ladislava Pohrobka za uhorského kráľa a vyzvali Fridricha, aby Ladislava prepustil a vydal uhorskú kráľovskú korunu.
Regentom Uhorského kráľovstva sa počas kráľovej neprítomnosti stal Ján Huňady a v Českom kráľovstve túto funkciu vykonával (od r. 1451/52) Jiří z Poděbrad. Po Ladislavovej smrti sa Jánov syn Matej Huňady stal uhorským kráľom a v Čechách nastúpil na trón Jiří z Poděbrad.
Po roku 1450 rástol tlak rakúskych šľachtických stavov na prepustenie Ladislava. Dňa 14. okóbra 1451 uzatvorilo 39 účastníkov stavovského snemu v Mailbergu slávnostne spolok, ktorý mal primäť Fridricha, aby vydal Ladislava. K vyhláseniu sa čoskoro pripojilo 254 ďalších členov. V roku 1452 pod vedením Ulricha z Eytzingu obliehali cisára vo Viedenskom Novom Meste a donútili ho Ladislava vydať. Novým ochrancom Ladislava sa stal Ulrich II. Celjský.
Ladislava korunovali za českého kráľa 28. októbra 1453 a prebýval striedavo v Prahe a vo Viedni. Po smrti Jána Huňadyho v roku 1456 menoval svojho ochrancu Ulricha Celjského regentom Uhorska. V novembri 1456 Ulricha zavraždil Jánov syn a brat neskoršieho kráľa Mateja, Ladislav Huňady. Kráľ Ladislav ho dal za trest sťať, čo vyvolalo také nepokoje v Uhorsku, že musel natrvalo presídliť do Prahy, kde prežil posledné mesiace života.
Koncom roka 1457, počas príprav na sobáš s Magdalénou, dcérou francúzskeho kráľa Karola VII., Ladislav náhle zomrel. Dlho sa špekulovalo o tom, že ho otrávili, ale výskumy z 20. storočia ukázali, že zomrel s najväčšou pravdepodobnosťou na leukémiu.
Axiat

Poloha

Obec má rozlohu 9,54 km². Najvyšší bod je položený 2 365 m n. m. a najnižší bod 707 m n. m.

Obyvateľstvo

Počet obyvateľov obce je 25 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Írsky republikanizmus

Írsky republikanizmus (ír. Poblachtánachas Éireannach) je ideológia založená na viere, že celý Írsky ostrov by mala byť samostatná republika. Vývoj nacionalizmu a demokratického cítenia v Európe v osemnástom a devätnástom storočí sa odrazilo v Írsku vo vzniku republikanizmu ako opozícia voči britskej nadvláde. Stalo sa tak po stovkách rokov britského dobývania a írskeho odporu skrze povstania. Diskriminácia katolíkov, pokusy britskej správy potlačiť írsku kultúru a viera, že Írsko bolo ekonomicky znevýhodnené v dôsledku Dohody o únií z roku 1800 boli hlavné faktory, vedúce k takejto opozícií.
Sergej Vasilievič Lukianenko

Prvé kroky

Jeho prvé poviedky vyšli v časopisoch. Spočiatku výrazne napodobňoval ruských autorov. Veľmi rýchlo si však vypracoval svoj vlastný originálny štýl. Do povedomia širšej verejnosti sa dostal v roku 1992 vďaka zbierke poviedok Atómový sen a románu Rytieri štyridsiatich ostrovov.

Diela

Medzi jeho najlepšie diela patrí rozsiahla trilógia utvorená z románov Hranica snov, Vládcovia ilúzií a Tiene snov. Býva označená ako netradičná space opera, niekedy dokonca za filozofickú space operu. Ďalšie trilógie tohto autora, ktoré stoja za zmienku, sú Dneska, mami! a Lord z planéty Zem.
Sergej Lukjanenko sa stal známym aj prostredníctvom internetu. Jeho kniha Bludisko odrazov sa v Rusku stala kultovou a stiahli ju desiatky tisíc ľudí. Pokračovanie knihy je román Klamúce zrkadlá. Najväčšiu slávu však Sergej Lukjenenko získal vďaka románu Nočná hliadka, na ktorý nadväzujú romány Denná hliadka a Súmračná hliadka. Príbehy o boji síl Svetla a Tmy v uliciach dnešnej Moskvy sa v Rusku tešia obrovskej popularite – obzvlášť potom, čo sa v roku 2004 objavila filmová verzia prvého dielu. Film videlo rekordné množstvo divákov a bolo natočené aj pokračovanie.

Ocenenia

Okrem celého radu menších literárnych cien je Sergej Lukjanenko takisto držiteľom Aelity, najprestížnejšieho ruského science fiction a fantasy ocenenia, ktoré sa udeľuje za najväčší prínos do rozvoja fantastických článkov.
Krabia hmlovina

Hmlovina

Krabia hmlovina ako najľahšie pozorovateľný zvyšok po supernove je veľmi dobre preskúmaná. Žiadny iný kozmický objekt nebol takým prínosom pre rozvoj astrofyziky, ako práve Krabia hmlovina so svojím pulzarom. Hmlovina patrí k vzácnym typom zvyškov supernovy, ktorý označujeme ako plerion. Sú to hmloviny, ktoré sú zaplnené magnetickým poľom a v ktorých sa nachádza pulzar dodávajúci do hmloviny nabité častice. Pleróny delíme do dvoch typov, pričom Krabia hmlovina je typickým zástupcom 1. typu, v ktorom je zdrojom žiarenia rotačná energia pulzaru. Pri druhom type je zdrojom žiarenia kinetická energia, ktorú zvyšky hviezdy dostali pri výbuchu supernovy a ktorá sa v rázovej vlne postupne mení na žiarenie. Materiál, ktorý bol z hviezdy odvrhnutý v 11. storočí sa za ten čas rozptýlil do priestoru s priemerom 10 ly. Rozpínanie ešte stále pokračuje a to rýchlosťou 1 800 km/s. Vzdialenosť hmloviny od nás je asi 6 300 svetelných rokov. Jej prvé fotografie boli zhotovené v roku 1862.
Relativisické elektróny emitované pulzarom sa zachytávajú v magnetických poliach okolitej hmloviny a emitujú spojité vysoko polarizované tzv. synchrotrónové žiarenie. Spôsobuje modrasté pozadie Krabej hmloviny. Toto žiarenie budí neutrálny vodík v okrajových vláknach a ten potom žiari ako emisná hmlovina.
Krabia hmlovina sa často používa ako kalibračný bod pre röntgenovú astronómiu. Je veľmi jasná v röntgenovej oblasti spektra, no a jej hustota toku spolu so spektrom sú známe ako konštantné, s výnimkou pulzaru.
Podľa meraní Johna Duncana z roku 1939 sa rozpínanie vlákien zrýchľuje, čo astrofyzika nebola v tej dobe schopná vysvetliť. Spôsobuje to pravdepodobne tlak svetla.

Pôvod mena

Názov Krabej hmloviny pochádza z jej vzhľadu v kresbe od Lorda Rosseho z roku 1844, ktorý na jej pozorovanie použil 36-palcový teleskop. V tomto jeho náčrtku sa hmlovina skutočne ponáša na kraba, ale neskôr pri pozorovaní hmloviny v roku 1848 s jeho novopostaveným 72-palcovým teleskopom vytvoril oveľa presnejšiu kresbu, ktorá sa len málo ponášala na originál. Meno „Krabia hmlovina“ však pretrvalo.

Pozorovanie

Donedávna sme vek zvyškov dávnych supernov odhadovali len z pozorovaní rýchlosti rozpínania ich vláknitej štruktúry vo viditeľnom svetle. V poslednom čase sa objavili nové metódy založené na analýze žiarenia s inými vlnovými dĺžkami. Vznikajú fotografie Krabej hmloviny v rôznych spektrách, Rádiová mapa napríklad ukáže svietivé vyžarovanie elektrónov pozdĺž magnetických siločiar silného poľa v strede pulzaru.
Hmlovina je ľahko pozorovateľná v binokulári a pomerne malých ďalekohľadoch, ale nie v presvetlených mestských oblastiach. Jej jasnosť leží medzi 8. a 9. magnitúdou a uvidíme ju už v lepšom triédri ako hmlistý obláčik viac ako 1° severozápadne od hviezdy zéta Tauri. Centrálnu hviezdu menším amatérskym ďalekohľadom nie je možné pozorovať. V malom ďalekohľade je hmlovina málo pôsobivá. Aby sme videli jej nesmierne zložitú štruktúru, musíme ju odfotografovať.
Vrbovec (prítok Hornej Blavy)

Prameň

Pramení na styku Malých Karpát (podcelok Brezovské Karpaty) s Trnavskou pahorkatinou (časť Podmalokarpatská pahorkatina), juhojuhovýchodne od kóty 372,5 m v lokalite Nové hory, v nadmorskej výške približne 282 m n. m.
Lekár

Lekár je zdravotnícky pracovník, ktorý samostatne vykonáva odborné pracovné činnosti preventívnej a liečebnej zdravotnej starostlivosti. Zvyčajne ide o absolventa lekárskej fakulty, ktorý získal vysokoškolské vzdelanie 2. stupňa v doktorskom študijnom programe. Má titul doktor medicíny – MUDr. Doktorský študijný program trvá na Slovensku v dennej forme štúdia šesť rokov, zahŕňa najmenej 5 500 hodín teoretickej výučby. Absolvovaním špecializačného štúdia má lekár právo používať profesionálne označenie lekára špecialistu spojené s názvom príslušného špecializačného odboru. Súčasťou udelenia doktorského titulu lekára je spravidla zloženie prísahy dodržiavania lekárskej etiky vrátane výhradnej oddanosti životu pri výkone povolania – tzv. Hippokratovej prísahy.
Anna Krčulová

Životopis

Pôvodným povolaním učiteľka, v roku 1954-1963 vedúca Krajskej poradne ľud. umeleckej tvorivosti, 1963-1969 dramaturgička Krajského bábkového divadla v Banskej Bystrici. Ako organizátorka ľudovej umeleckej tvorivosti v Stredosl. kraji pripravila prehliadky, festivaly a školenia, pracovala v porotách a komisiách ochotníckych súborov na Slov. Podieľala sa na zakladaní ochotníckych scén, v roku 1950-1960 spolupracovala s bábkarským súborom Domu osvety v Banskej Bystrici, 1949-1961 členka Mestského divadelného združenia Banská Bystrica, resp. Divadelného súboru A. Sládkoviča v Banskej Bystrici, s kt. naštudovala 4 divadelné hry a viacero krátkych scénok. Prekladala z češ.
Sainte-Colombe (Charente)

Poloha

Obec má rozlohu 6,5 km². Najvyšší bod je položený 129 m n. m. a najnižší bod 75 m n. m.

Obyvateľstvo

Počet obyvateľov obce je 182 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Resson

Poloha

Obec má rozlohu 8,4 km². Najvyšší bod je položený 341 m n. m. a najnižší bod 209 m n. m.

Obyvateľstvo

Počet obyvateľov obce je 411 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nitra Knights

O klube

Klub bol založený v roku 1997 a patrí tak medzi najstaršie kluby v tomto športe na Slovensku. Nitra Knights funguje ako občianske združenie. Svoje domáce zápasy hrával na štadióne FC Nitra. Od roku 2019 klub zmenil svoje pôsobenie a začal využívať na svoje zápasy futbalové ihrisko na Kyneku ( mestská časť Nitry ). V Súčasnosti klub pôsobí v Slovenskej Futbalovej Lige (SFL).
Wakajama (prefektúra)

Wakajama (jap. 和歌山県 – Wakajama-ken) je jedna zo 47 prefektúr Japonska. Nachádza sa na polostrove Kii na Honšú, v regióne Kansai. Hlavné mesto je Wakajama.
Prefektúra má rozlohu 4 725,67 km² a k 1. októbru 2005 mala 1 036 061 obyvateľov.
Villefagnan (obec)

Poloha

Obec má rozlohu 23,65 km². Najvyšší bod je položený 158 m n. m. a najnižší bod 88 m n. m.

Obyvateľstvo

Počet obyvateľov obce je 1 028 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Trinité-de-Réville

Poloha

Obec má rozlohu 11,15 km². Najvyšší bod je položený 206 m n. m. a najnižší bod 145 m n. m.

Obyvateľstvo

Počet obyvateľov obce je 253 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Branislav Gröhling

Život

V rokoch 1988 – 1992 absolvoval štúdium v odbore navrhovanie a výroba obuvi a galantérneho tovaru na Strednej priemyselnej škole obuvníckej v Partizánskom a neskôr, v rokoch 2004 – 2009 vyštudoval právo na Bratislavskej vysokej škole práva.
Od 1. júla 1997 do 9. marca 2007 podnikal v rámci živnostenského oprávnenia v oblasti visage, maskérstvo ai. Od 29. septembra 1999 je spoločníkom spoločnosti PDMG s.r.o. (v období od 10. januára 2001 do 4. apríla 2016 bol tiež jej konateľom), ktorá prevádzkuje sieť kaderníckych salónov značky Pierot v Bratislave. V súčasnosti (od 3. februára 2006) je spolu s konateľkou spoločnosti Simonou Hlavenkovou vlastníkom 50-percentného podielu základných imanií spoločnosti. Od 27. augusta 2005 je jediným spoločníkom spoločnosti BG&BG s.r.o. (do 4. apríla 2016 bol zároveň jej konateľom), ktorá je od 21. augusta 2018 v likvidácii. Od 9. augusta 2013 do 13. novembra 2015 pôsobil ako konateľ spoločnosti Skalna s.r.o.
Vo voľbách do NR SR v roku 2016 kandidoval ako člen politickej strany SaS a do NR SR bol zvolený so ziskom 7 242 prednostných hlasov (18. výsledné miesto na kandidátnej listine SaS). V parlamente pôsobí ako podpredseda Mandátového a imunitného výboru NR SR a overovateľ Výboru NR SR pre vzdelávanie, vedu, mládež a šport.
Vo svojej aktivistickej a publicistickej činnosti sa venuje oblasti školstva, najmä stredným odborným školám. Bol členom prípravného výboru a do roku 2017 štatutárnym zástupcom občianskeho združenia Podporme remeslá, v rámci ktorého od roku 2006 organizoval projekt odborného vzdelávania Education. Projekt bol pôvodne zameraný na kadernícke povolanie (neskôr sa rozšíril o profesie kuchár, cukrár, barista ai.) a prebieha vo forme jednodňových motivačných stretnutí profesionálov so žiakmi na školách. Gröhling v rámci straníckych štruktúr SaS pôsobí ako tímlíder pre školstvo.
Saint-Benin

Poloha

Obec má rozlohu 4,66 km². Najvyšší bod je položený 153 m n. m. a najnižší bod 97 m n. m.

Obyvateľstvo

Počet obyvateľov obce je 357 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marta Podhradská

Životopis

Vzdelanie získavala v Šamoríne a na filozofickej fakulte Univerzity Komenského v Bratislave. Pracovala v Univerzitnej knižnici, vo vydavateľstve Slovenský spisovateľ, od roku 1994 bola pracovníčkou členského ústredia Matice slovenskej, v rokoch 1994 – 1998 bola riaditeľkou tlačového odboru Ministerstva kultúry a od roku 1998 je poslankyňou Národnej rady Slovenskej republiky (za stranu ĽS-HZDS). V súčasnosti učí slovenčinu, literatúru a geografiu v ZŠ Lehniciach.

Tvorba

Knižne debutovala v roku 1980 zbierkou básní Ďaleko na dosah. Venuje sa najmä písaniu poézie, ale taktiež prekladá z maďarskej a nemeckej literatúry. Vo svojich dielach prezentuje širokú škálu pocitov od dotykov, ľúbostného citu a materstva až po smutné obrazy minulosti Slovenska a priamočiare vyjadrenie občianskych postojov, no v jej tvorbe sa objavujú tiež erotické a filozofické podtóny.
Mídú (Dálu)

Mídú (maldiv. މީދޫ‎) je jeden z obývaných ostrovov na atole Dálu na Maldivách. Počet obyvateľov je 1 152 (jún 2006), dĺžka ostrova 450 m, šírka 275 m. Vzdialenosť od hlavného mesta Male je 140,85 km. Je najsevernejším obývaným ostreovom na atole. hlavným ekonomickým odvetvým je rybolov. Rozbehla sa výstavba domov, kvôli ich nedostatku, ktoré sa využívajú aj v turistickom ruchu (od roku 1998).
Na ostrove sú štyri mešity, dve pre mužov (Majid Salam a Masjid Zikra) a dve pre ženy. Na ostrove je súd, a zdravotné stredisko, škola a vyššia škola. Na ostrove je prírodný prístav.
Ostrov bol poničený počas cunami v roku 2004. Na ostrove nie je pozemný telefón, no je tam mobilná sieť, a dve telefónne búdky.
Roclincourt

Poloha

Obec má rozlohu 5,93 km². Najvyšší bod je položený 111 m n. m. a najnižší bod 68 m n. m.

Obyvateľstvo

Počet obyvateľov obce je 789 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chougny

Poloha

Obec má rozlohu 14,87 km². Najvyšší bod je položený 356 m n. m. a najnižší bod 233 m n. m.

Obyvateľstvo

Počet obyvateľov obce je 85 (2009).
Nasledujúci graf zobrazuje vývoj počtu obyvateľov v obci.
Zdroje: INSEE